Omkring middagstid blev en omkring 80 centimeter lang græskarpe kidnappet, efter den var blevet fanget i et vod i Klokkerholm Møllesø. Dramaet fandt sted i forbindelse med, at Brønderslev Kommune i de her dage renser ud i bestanden af karper og andre uønskede fiskearter i Klokkerholm Møllesø. Den lokale sportsfiskerforening havde fået lov at flytte ti af de fangede skelkarper til en anden sø ved Dronninglund, men det var ikke nok for to ukendte mænd, der stak af med den kæmpestore græskarpe, der ellers skulle have været aflivet. Det er uvist, hvor den kidnappede karpe nu befinder sig, og hvordan dens tilstand er.

Referat:
Omkring middagstid blev en omkring 80 centimeter lang græskarpe kidnappet efter den var blevet fanget i et vod i Klokkerholm Møllesø.